ΠΕΡΙΕΧΟΜΕΝΑ
ΑΠΟΦΑΣΕΙΣ
Μεταβίβαση αρμοδιοτήτων στους Αντιπρυτάνεις
του Εθνικού Μετσόβιου Πολυτεχνείου και καθορισμός σειράς αναπλήρωσης του Πρύτανη και το-
μέων ευθύνης τους
Ίδρυση Επαγγελματικού Προγράμματος Μεταπτυχιακών Σπουδών του Τμήματος Ηλεκτρολό-
γων Μηχανικών και Μηχανικών Υπολογιστών της
Πολυτεχνικής Σχολής του Πανεπιστημίου Δυτικής
Μακεδονίας σε συνεργασία με το Διαχειριστή Ελληνικού Δικτύου Διανομής Ηλεκτρικής Ενέργειας
Α.Ε. (ΔΕΔΔΗΕ) με τίτλο «Σύγχρονα Ηλεκτρικά Δίκτυα Διανομής-ΔΕΔΔΗΕ».
ΑΠΟΦΑΣΕΙΣ
Αριθμ. 1925
(1)
Μεταβίβαση αρμοδιοτήτων στους Αντιπρυτάνεις του Εθνικού Μετσόβιου Πολυτεχνείου και
καθορισμός σειράς αναπλήρωσης του Πρύτανη
και τομέων ευθύνης τους
Ο ΠΡΥΤΑΝΗΣ
ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως, τις διατάξεις
της παρ. 3 του άρθρου 12 και της παρ. 2 του άρθρου 15.
2. Τα άρθρα 75 επόμενα του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
3. Το άρθρο 8 και την παρ. 2 (θ) του άρθρου 5 του
ν. 3469/2006 «Εθνικό Τυπογραφείο, Εφημερίς της Κυβερνήσεως και άλλες διατάξεις» (Α’ 131).
4. Τα άρθρα 8 και 9 περί αναπλήρωσης και μεταβίβασης αρμοδιότητας διοικητικού οργάνου, καθώς και του
άρθρου 20 περί παροχής σύμφωνης γνώμης οργάνου για
την έκδοση διοικητικής πράξης του Κώδικα Διοικητικής
Διαδικασίας (ν. 2690/1999, Α’ 45).
5. Την υπ’ αρ. 56955/10-11-2023 διαπιστωτική πράξη «Εκλογή Πρύτανη και τεσσάρων Αντιπρυτάνεων του
Εθνικού Μετσόβιου Πολυτεχνείου» (Υ.Ο.Δ.Δ. 1244).
6. Το από 21/12/2023 πρακτικό συνεδρίασης του Συμβουλίου Διοίκησης, θέμα 6.2 για την παροχή σύμφωνης
γνώμης στην απόφαση του Πρύτανη.
7. Το γεγονός ότι, σύμφωνα με το άρθρο 90 του Κώδικα νομοθεσίας για την Κυβέρνηση και τα κυβερνητικά
όργανα (π.δ. 63/2005, Α’ 98), με την εφαρμογή της παρούσας απόφασης, δεν προκαλείται δαπάνη σε βάρος
του κρατικού προϋπολογισμού ή του προϋπολογισμού
του ΕΜΠ, αποφασίζει:
Α. Καθορίζει τη σειρά αναπλήρωσης του Πρύτανη του
Εθνικού Μετσόβιου Πολυτεχνείου ως ακολούθως: τον
Πρύτανη, όταν απουσιάζει, κωλύεται, έχει ακυρωθεί η
εκλογή του ή ελλείπει για οποιονδήποτε λόγο, αναπληρώνει ο Αντιπρύτανης του Εθνικού Μετσόβιου Πολυ-
τεχνείου Καθηγητής Παναγιώτης Ψαρράκος, τούτου δε
απόντος ή κωλυόμενου ή ελλείποντος ή ακυρωθέντος
του ορισμού του, αναπληρώνει ο Αντιπρύτανης του Εθνικού Μετσόβιου Πολυτεχνείου Καθηγητής Εμμανουήλ
Βαρβαρίγος, τούτου δε απόντος ή κωλυόμενου ή ελλείποντος ή ακυρωθέντος του ορισμού του αναπληρώνει
ο Αντιπρύτανης του Εθνικού Μετσόβιου Πολυτεχνείου
Καθηγητής Νικόλαος Λαγαρός, τούτου δε απόντος ή κωλυόμενου ή ελλείποντος ή ακυρωθέντος του ορισμού
του, αναπληρώνει ο Αντιπρύτανης του Εθνικού Μετσόβιου Πολυτεχνείου Αν. Καθηγητής Αθανάσιος Ζήσης.
Β. Καθορίζει τον τομέα ευθύνης του κάθε Αντιπρύτανη
του Εθνικού Μετσόβιου Πολυτεχνείου ως ακολούθως:
(i) ο Τομέας Ευθύνης Έρευνας, Καινοτομίας και Εξωστρέφειας στον Καθηγητή της Σχολής Ηλεκτρολόγων
Μηχανικών και Μηχανικών Υπολογιστών του Ιδρύματος
Εμμανουήλ Βαρβαρίγο του Ανδρέα (ΑΔΤ: Χ 701152) ως
Αντιπρύτανη Έρευνας, Καινοτομίας και Εξωστρέφειας
του Εθνικού Μετσόβιου Πολυτεχνείου, (ii) ο Τομέας
Ευθύνης Οικονομικών, Υποδομών και Ανάπτυξης στον
Καθηγητή της Σχολής Πολιτικών Μηχανικών Νικόλαο
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 700
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 700/31.01.2024
Λαγαρό του Δημητρίου (ΑΔΤ: ΑΚ 048089), ως Αντιπρύτανη Οικονομικών, Υποδομών και Ανάπτυξης του Εθνι-
κού Μετσόβιου Πολυτεχνείου, (iii) ο Τομέας ευθύνης
Διοικητικών Υποθέσεων και Φοιτητικής Μέριμνας στον
Καθηγητή της Σχολής Εφαρμοσμένων Μαθηματικών και
Φυσικών Επιστημών Παναγιώτη Ψαρράκο του Ιωάννη
(ΑΔΤ: Χ 202495) ως Αντιπρύτανη Διοικητικών Υποθέσεων και Φοιτητικής Μέριμνας του Εθνικού Μετσόβιου
Πολυτεχνείου και (iv) o Τομέας Ακαδημαϊκών Υποθέσεων
και Διά Βίου Εκπαίδευσης στον Αν. Καθηγητή της Σχολής
Εφαρμοσμένων Μαθηματικών και Φυσικών Επιστημών
Αθανάσιο Ζήση του Βασιλείου (ΑΔΤ: ΑΝ 109227) ως Αντιπρύτανη Ακαδημαϊκών Υποθέσεων και Διά Βίου Εκπαί-
δευσης του Εθνικού Μετσόβιου Πολυτεχνείου.
Γ. Μεταβιβάζει αρμοδιότητες στους Αντιπρυτάνεις του
Εθνικού Μετσόβιου Πολυτεχνείου, ως ακολούθως:
1. Τομέας Ευθύνης Έρευνας, Καινοτομίας και Εξωστρέφειας στον Καθηγητή της Σχολής Ηλεκτρολόγων
Μηχανικών και Μηχανικών Υπολογιστών του Ιδρύματος
Εμμανουήλ Βαρβαρίγο του Ανδρέα (ΑΔΤ: Χ 701152) ως
Αντιπρύτανη Έρευνας, Καινοτομίας και Εξωστρέφειας
του Εθνικού Μετσόβιου Πολυτεχνείου μεταβιβάζονται
οι ακόλουθες αρμοδιότητες:
α. Ασκεί τις αρμοδιότητες του Προέδρου της Επιτροπής Ερευνών
β. Εισηγείται στα αρμόδια όργανα θέματα για πολιτιστικές, κοινωνικές, περιβαλλοντικές, αθλητικές, εθελο-
ντικές και άλλες δραστηριότητες
γ. Αναλαμβάνει πρωτοβουλίες, σε συνεργασία με τον
Πρύτανη και τους Αντιπρυτάνεις ανά τομέα ευθύνης
για στρατηγικές συνέργειες του Ιδρύματος με Ανώτατα Εκπαιδευτικά Ιδρύματα του Εξωτερικού, με διεθνή
Ερευνητικά Κέντρα και Ινστιτούτα και για πάσης φύσεως
διεθνείς συνεργασίες.
δ. Αναλαμβάνει πρωτοβουλίες για την υποστήριξη
σύνδεσης έρευνας-καινοτομίας.
ε. Εποπτεύει θέματα σχετικά με το σχεδιασμό και την
προώθηση δράσεων κοινωνικής ευθύνης του Ιδρύματος.
στ. Εισηγείται προς τον Πρύτανη για την υπογραφή
διμερών συμφωνιών με Πανεπιστήμια της ημεδαπής και
της αλλοδαπής.
ζ. Συντάσσει ετήσια έκθεση πεπραγμένων, για τον τομέα ευθύνης του την οποία υποβάλλει στον Πρύτανη
του Α.Ε.Ι.
η. Συγκροτεί επιτροπές για τη μελέτη ή τη διεκπεραίωση θεμάτων που εμπίπτουν στον τομέα ευθύνης και
στις αρμοδιότητές του.
2. Τομέας Ευθύνης Οικονομικών, Υποδομών και Ανάπτυξης
Στον Καθηγητή της Σχολής Πολιτικών Μηχανικών του
Ιδρύματος Νικόλαο Λαγαρό του Δημητρίου (ΑΔΤ: ΑΚ
048089), ως Αντιπρύτανη Οικονομικών, Υποδομών και
Ανάπτυξης μεταβιβάζονται οι ακόλουθες αρμοδιότητες:
α. Έχει την ευθύνη για την εύρυθμη λειτουργία των
υπηρεσιών του Α.Ε.Ι., των οποίων προΐσταται: της Διεύθυνσης Οικονομικών Υπηρεσιών εκτός των θεμάτων που
αφορούν στα Κληροδοτήματα, της Γενικής Διεύθυνσης
Τεχνικών Υπηρεσιών, της Διεύθυνσης Πληροφορικής,
του Κέντρου Ηλεκτρονικών Υπολογιστών και του Κέντρου Δικτύων του Ε.Μ.Π. και υπογράφει δε κάθε σχετικό
έγγραφο, με την επιφύλαξη των κατωτέρω ειδικότερων
προβλέψεων.
β. Εγκρίνει την εκτέλεση δαπανών, υπογράφει κάθε
σχετικό έγγραφο και λαμβάνει κάθε απόφαση, που απαιτείται για τη σύναψη δημόσιων συμβάσεων με σκοπό
την προμήθεια ειδών, την παροχή υπηρεσιών και την
εκτέλεση έργων ή μελετών, καθαρής αξίας, πλέον Φόρου Προστιθέμενης Αξίας (Φ.Π.Α.), με ανώτατο όριο το
ποσό που αντιστοιχεί στη διαγωνιστική διαδικασία της
απευθείας ανάθεσης, εφόσον οι δαπάνες βαρύνουν τον
τακτικό προϋπολογισμό ή το ΕΠΑ του Α.Ε.Ι..
γ. Συγκροτεί τις πάσης φύσεως επιτροπές, όπως τεχνικών προδιαγραφών, διενέργειας και αξιολόγησης,
παρακολούθησης και παραλαβής, και εγκρίνει τα πρακτικά τους για τις διαδικασίες ανάθεσης της ανωτέρω
περίπτωσης β’.
δ. Υπογράφει τις διακηρύξεις, τις προσκλήσεις και τις
συμβάσεις για την προμήθεια ειδών, την παροχή υπηρεσιών και την εκτέλεση έργων ή μελετών, μέχρι και του
ποσού των τριακοσίων χιλιάδων (300.000,00) ευρώ (μη
συμπεριλαμβανομένου του Φ.Π.Α.), εφόσον οι δαπάνες
βαρύνουν τον τακτικό προϋπολογισμό ή το ΕΠΑ του Α.Ε.Ι.
ε. Ορίζεται διατάκτης των δαπανών του Ιδρύματος μέχρι και του ποσού των τριακοσίων χιλιάδων (300.000,00)
ευρώ (μη συμπεριλαμβανομένου του Φ.Π.Α.), πλην εκείνων που αφορούν τις συμβάσεις έργων, μελετών, προ-
μηθειών και παροχής υπηρεσιών, αξίας μεγαλύτερης του
ποσού των τριακοσίων χιλιάδων (300.000,00) ευρώ (μη
συμπεριλαμβανομένου του Φ.Π.Α.).
στ. Συντάσσει ετήσια έκθεση πεπραγμένων, για τον
τομέα ευθύνης του την οποία υποβάλλει στον Πρύτανη
του Α.Ε.Ι.
ζ. Συγκροτεί επιτροπές για τη μελέτη ή τη διεκπεραίωση θεμάτων που εμπίπτουν στον τομέα ευθύνης και
στις αρμοδιότητές του.
3. Τομέας ευθύνης Διοικητικών Υποθέσεων και Φοιτητικής Μέριμνας
Στον Καθηγητή της Σχολής Εφαρμοσμένων Μαθηματικών και Φυσικών Επιστημών Παναγιώτη Ψαρράκο του
Ιωάννη (ΑΔΤ: Χ 202495) ως Αντιπρύτανη Διοικητικών
Υποθέσεων και Φοιτητικής Μέριμνας, μεταβιβάζονται
οι ακόλουθες αρμοδιότητες:
α. Έχει την ευθύνη για την εύρυθμη λειτουργία των
υπηρεσιών του Α.Ε.Ι., των οποίων προΐσταται: Διεύθυνση Διοικητικού, Διεύθυνση Μέριμνας, Βιβλιοθήκης, Πα-
νεπιστημιακών Εκδόσεων και υπογράφει κάθε σχετικό
έγγραφο.
β. Καταρτίζει, σε συνεργασία με τον Πρύτανη, σχέδιο
του εσωτερικού κανονισμού, το οποίο υποβάλλεται από
τον Πρύτανη προς έγκριση στη Σύγκλητο.
γ. Καταρτίζει, σε συνεργασία με τον Πρύτανη, σχέδιο
του Οργανισμού του Α.Ε.Ι., το οποίο υποβάλλεται από τον
Πρύτανη προς έγκριση στο Συμβούλιο Διοίκησης (Σ.Δ.).
δ. Καταρτίζει, σε συνεργασία με τον Πρύτανη, το σχέδιο ετήσιου και πολυετούς προγραμματισμού προσλή-
ψεων διοικητικού προσωπικού σύμφωνα με τις ανάγκες
του Α.Ε.Ι., το οποίο υποβάλλεται από τον Πρύτανη προς
έγκριση στο Σ.Δ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 700/31.01.2024
ε. Έχει δικαίωμα υπογραφής για θέματα σχετικά με
χορήγηση δανείων, υποτροφιών και βραβείων σε φοιτητές του Ιδρύματος, μετά από τις σχετικές αποφάσεις
των αρμοδίων οργάνων.
στ. Έχει δικαίωμα υπογραφής για υπηρεσιακές μεταβολές του προσωπικού της Κεντρικής Διοίκησης, των
Γραμματειών των Σχολών, της Διεύθυνσης Βιβλιοθήκης,
του Κέντρου Δικτύων και του Κέντρου Ηλεκτρονικού
Υπολογιστή.
ζ. Αναλαμβάνει την εποπτεία θεμάτων και δράσεων
φοιτητικής μέριμνας (σίτιση, στέγαση, κ.λπ.).
η. Εποπτεύει τη λειτουργία των φοιτητικών εστιών.
θ. Εποπτεύει θέματα που σχετίζονται με την οργάνωση
και τη λειτουργία των βιβλιοθηκών του Ιδρύματος.
ι. Συντάσσει ετήσια έκθεση πεπραγμένων, για τον τομέα ευθύνης του, την οποία υποβάλλει στον Πρύτανη
του Α.Ε.Ι.
ια. Συγκροτεί επιτροπές για τη μελέτη ή τη διεκπεραίωση θεμάτων που εμπίπτουν στον τομέα ευθύνης και
στις αρμοδιότητές του.
4. Τομέας Ακαδημαϊκών Υποθέσεων και Διά Βίου Εκπαίδευσης
Στον Αν. Καθηγητή της Σχολής Εφαρμοσμένων Μαθηματικών και Φυσικών Επιστημών Αθανάσιο Ζήση του Βα-
σιλείου (ΑΔΤ: ΑΝ 109227) ως Αντιπρύτανη Ακαδημαϊκών
Υποθέσεων και Διά Βίου Εκπαίδευσης, μεταβιβάζονται
οι ακόλουθες αρμοδιότητες:
α. Έχει την ευθύνη για την εύρυθμη λειτουργία της
Διεύθυνσης Σπουδών της οποίας και υπογράφει κάθε
σχετικό έγγραφο.
β. Αναλαμβάνει την εποπτεία και παρακολούθηση της
ακαδημαϊκής λειτουργίας του Ιδρύματος.
γ. Μεριμνά για την οργάνωση και εφαρμογή των ωρολογίων προγραμμάτων διδασκαλίας καθώς και για την
λειτουργία των εκπαιδευτικών υποδομών του Ιδρύματος.
δ. Έχει δικαίωμα υπογραφής για θέματα προπτυχιακών και μεταπτυχιακών σπουδών, όπως εγγραφές και
κατατάξεις πτυχιούχων ή αλλοδαπών φοιτητών, καθώς
και συμβάσεις με υπότροφους μεταπτυχιακούς φοιτητές,
μετά από τις σχετικές αποφάσεις των αρμοδίων οργάνων.
ε. Έχει δικαίωμα υπογραφής των συμβάσεων για την
παροχή επικουρικού διδακτικού έργου από ΥΔ στις Σχολές του Ιδρύματος.
στ. Έχει δικαίωμα υπογραφής για εγκρίσεις για την έκδοση και διανομή διδακτικών συγγραμμάτων σε εκτέλε-
ση σχετικών αποφάσεων των αρμοδίων οργάνων.
ζ. Έχει την ευθύνη για την τήρηση των διαδικασιών και
την παροχή στατιστικών και απολογιστικών στοιχείων
για θέματα σπουδών.
η. Προΐσταται της Επιτροπής Μεταπτυχιακών Σπουδών.
θ. Αναλαμβάνει το συντονισμό της Πρακτικής Άσκησης
των Φοιτητών/τριών
ι. Αναλαμβάνει την εποπτεία της Μονάδας Διασφάλισης Ποιότητας (ΜΟ.ΔΙ.Π.).
ια. Έχει την αρμοδιότητα του Επιστημονικού Υπευθύνου του Προγράμματος Erasmus+.
ιβ. Εγκρίνει την αναπαραγωγή και διανομή πανεπιστημιακών σημειώσεων.
ιγ. Συντάσσει ετήσια έκθεση πεπραγμένων, για τον τομέα ευθύνης του, την οποία υποβάλλει στον Πρύτανη
του Α.Ε.Ι.
ιδ. Συγκροτεί επιτροπές για τη μελέτη ή τη διεκπεραίωση θεμάτων που εμπίπτουν στον τομέα ευθύνης και
στις αρμοδιότητές του.
ιε. Ασκεί τις αρμοδιότητες του Προέδρου του Συμβουλίου του Κ.Ε.ΔΙ.ΒΙ.Μ.
ιστ. Εισηγείται τη λήψη μέτρων που διασφαλίζουν την
ισότιμη πρόσβαση του διδακτικού προσωπικού, ερευνητικού, διοικητικού και λοιπού προσωπικού με αναπηρία
στους χώρους του Α.Ε.Ι., καθώς και την πρόσβαση των φοιτητών με αναπηρία ή ειδικές εκπαιδευτικές ανάγκες στη
διδασκαλία και την έρευνα και όλες τις δραστηριότητες
που αναπτύσσονται εντός της ακαδημαϊκής κοινότητας.
Οι αρμοδιότητες που μεταβιβάζονται στους Αντιπρυτάνεις ασκούνται από αυτούς, και μόνο στην περίπτωση
προσωρινής απουσίας ή κωλύματός τους για οποιοδήποτε λόγο ασκούνται από την Πρύτανη, χωρίς αυτό να
συνιστά παράλληλη άσκηση αρμοδιοτήτων.
Όλες οι υπόλοιπες αρμοδιότητες, που δεν αναφέρονται, ασκούνται από τον Πρύτανη.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 23 Ιανουαρίου 2024
O Πρύτανης
ΙΩΑΝΝΗΣ ΧΑΤΖΗΓΕΩΡΓΙΟΥ
Ι
Αριθμ. 3112
(2)
Ίδρυση Επαγγελματικού Προγράμματος Μεταπτυχιακών Σπουδών του Τμήματος Ηλεκτρολό-
γων Μηχανικών και Μηχανικών Υπολογιστών της
Πολυτεχνικής Σχολής του Πανεπιστημίου Δυτικής Μακεδονίας σε συνεργασία με το Διαχειριστή
Ελληνικού Δικτύου Διανομής Ηλεκτρικής Ενέργειας Α.Ε. (ΔΕΔΔΗΕ) με τίτλο «Σύγχρονα Ηλεκτρι-
κά Δίκτυα Διανομής-ΔΕΔΔΗΕ».
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «Ίδρυση Πανεπιστημίου Δυτικής
Μακεδονίας» (Α’ 83).
2. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15 αυτού.
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα» (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α΄133).
4. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 700/31.01.2024
5. Το Κεφάλαιο Γ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019 «Συνέργειες Πανε-
πιστημίων και Τεχνολογικών Εκπαιδευτικών Ιδρυμάτων
και λοιπές διατάξεις εκπαίδευσης» (Α’ 70).
6. Το άρθρο 80 και 89 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της
ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141).
7. Την παρ. 1 του άρθρου 88 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141).
8. Την παρ. 1 του άρθρου 455 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδε-
σης των Α.Ε.Ι. με την κοινωνία και λοιπές διατάξεις»
(Α’ 141).
9. Το άρθρο 15 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
10. Το άρθρο 16 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
11. Την υπ’ αρ. 3808/2023 πρυτανική πράξη «Διαπιστωτική πράξη συγκρότησης του Συμβουλίου Διοίκησης
του Πανεπιστημίου Δυτικής Μακεδονίας» (Υ.Ο.Δ.Δ. 251).
12. Την υπ’ αρ. 4738/2023 πρυτανική πράξη «Εκλογή
Πρύτανη και ορισμός τεσσάρων (4) Αντιπρυτάνεων του
Πανεπιστημίου Δυτικής Μακεδονίας» (Υ.Ο.Δ.Δ. 381).
13. Την υπ’ αρ. 249/2023 απόφαση του Πρύτανη «Καθορισμός τομέων ευθύνης και επιμέρους αρμοδιοτή-
των που μεταβιβάζονται στους Αντιπρυτάνεις του Πανεπιστημίου Δυτικής Μακεδονίας - Σειρά αναπλήρωσης
του Πρύτανη του Πανεπιστημίου Δυτικής Μακεδονίας»
(Β’ 5479).
14. Την υπ’ αρ. 218/2023 απόφαση του Συμβουλίου
Διοίκησης του Πανεπιστημίου Δυτικής Μακεδονίας
«Μεταβίβαση άσκησης αρμοδιοτήτων του Συμβουλίου
Διοίκησης στον Πρύτανη του Πανεπιστημίου Δυτικής
Μακεδονίας» (Β’ 5498).
15. Την υπ’ αρ. 1493/2023 (Β’ 6396) απόφαση του Συμβουλίου Διοίκησης στον Πρύτανη του Πανεπιστημίου
Δυτικής Μακεδονίας.
16. Το απόσπασμα πρακτικού (συνεδρίαση υπ’ αρ.
103/29-08-2023) του Τμήματος Ηλεκτρολόγων Μηχανικών και Μηχανικών Υπολογιστών.
17. Τη θετική εισήγηση της Επιτροπής Μεταπτυχιακών
Σπουδών του Πανεπιστημίου Δυτικής Μακεδονίας (αρ.
συνεδρίασης 43/08-09-2023).
18. Το απόσπασμα πρακτικού της Συγκλήτου του Πανεπιστημίου Δυτικής Μακεδονίας (συνεδριάσεις υπ’ αρ.
193/22-09-2023 και 197/08-11-2023).
19. Την υπ’ αρ. 5123651 σύμβαση παροχής υπηρεσιών της ΔΕΔΔΗΕ με αντικείμενο «Οργάνωση και παροχή
αναγνωρισμένου επαγγελματικού μεταπτυχιακού προγράμματος σπουδών με ενδεικτικό τίτλο: ΣΥΓΧΡΟΝΑ
ΗΛΕΚΤΡΙΚΑ ΔΙΚΤΥΑ ΔΙΑΝΟΜΗΣ - ΔΕΔΔΗΕ».
20. Την πιστοποίηση της Εθνικής Αρχής Ανώτατης
Εκπαίδευσης (ΕΘ.Α.Α.Ε.) με θέμα «Σύγχρονα Ηλεκτρικά
Δίκτυα Διανομής-ΔΕΔΔΗΕ».
21. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζουμε:
Την ίδρυση και λειτουργία του Επαγγελματικού Προγράμματος Μεταπτυχιακών Σπουδών του Τμήματος Ηλε-
κτρολόγων Μηχανικών και Μηχανικών Υπολογιστών της
Πολυτεχνικής Σχολής του Πανεπιστημίου Δυτικής Μακεδονίας σε συνεργασία με το Διαχειριστή Ελληνικού Δι-
κτύου Διανομής Ηλεκτρικής Ενέργειας Α.Ε. (ΔΕΔΔΗΕ) με
τίτλο «Σύγχρονα Ηλεκτρικά Δίκτυα Διανομής - ΔΕΔΔΗΕ»,
ως ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
Το Επαγγελματικό Πρόγραμμα Μεταπτυχιακών Σπουδών (ΕΠΜΣ) «Σύγχρονα Ηλεκτρικά Δίκτυα Διανομής -
ΔΕΔΔΗΕ» έχει ως αντικείμενο την ανάπτυξη και λειτουργία σύγχρονων ηλεκτρικών Δικτύων Διανομής και την
ευφυή διαχείρισή τους.
Σκοπός του ΕΠΜΣ είναι:
- Η εκπαίδευση προσωπικού του ΔΕΔΔΗΕ αλλά και
τρίτων φυσικών προσώπων σύμφωνα με την παρ. 3 του
άρθρου 89 του ν. 4957/2022 και συγκεκριμένα σε αποφοίτους ΑΕΙ Σχολών Μηχανικών και Θετικών Επιστημών.
- Η προαγωγή της γνώσης και η ανάπτυξη της έρευνας που απαιτείται για τη μετάβαση του εθνικού μας
δικτύου σε ένα σύγχρονο, ευφυές και ευέλικτο δίκτυο,
το οποίο θα ανταποκρίνεται στη Διανεμημένη Παραγωγή, την ηλεκτροκίνηση και γενικά στις σύγχρονες
απαιτήσεις στις οποίες πρέπει να ανταποκριθεί το εθνικό
δίκτυο.
- Η παροχή απαραίτητων, υψηλού επιπέδου γνώσεων
για τον ενεργειακό σχεδιασμό της εξέλιξης του Ελληνικού Δικτύου στα πρότυπα δικτύων που έχουν αρχίσει
να εισάγουν ευφυΐα και να αξιοποιούν την μεγάλη υπολογιστική δυνατότητα που παρέχει η εξέλιξη της πλη-
ροφορικής.
- Ο μεταπτυχιακός τίτλος παρέχεται από το Τμήμα
Ηλεκτρολόγων Μηχανικών και Μηχανικών Υπολογιστών
της Πολυτεχνικής Σχολής του Πανεπιστημίου Δυτικής
Μακεδονίας.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του ΕΠΜΣ σύμφωνα με τον νόμο 4957/2022 είναι:
α) η Σύγκλητος του Πανεπιστημίου Δυτικής Μακεδονίας,
β) η Συνέλευση του Τμήματος Ηλεκτρολόγων Μηχανικών και Μηχανικών Υπολογιστών
γ) η Συντονιστική Επιτροπή (Σ.Ε.), που αποτελείται από
τον Διευθυντή του Π.Μ.Σ. και τέσσερα (4) μέλη Δ.Ε.Π. του
Τμήματος, που έχουν συναφές γνωστικό αντικείμενο με
αυτό του Π.Μ.Σ. και αναλαμβάνουν διδακτικό έργο στο
Π.Μ.Σ. και καθορίζονται με απόφαση της Συνέλευσης
του Τμήματος και
δ) ο Διευθυντής του Π.Μ.Σ. που προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 700/31.01.2024
Καθηγητή ή Αναπληρωτή Καθηγητή και ορίζεται με απόφαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
Στο ΕΠΜΣ γίνονται δεκτοί πτυχιούχοι ΑΕΙ που προέρχονται από Τμήματα Μηχανικών και Θετικών επιστημών
της ημεδαπής ή ομοταγών αναγνωρισμένων ιδρυμάτων
της αλλοδαπής. Σύμφωνα με το Πρωτόκολλο Συνεργασίας οι εισακτέοι προέρχονται από εργαζόμενους του
Φορέα Χρηματοδότησης και τρίτους σύμφωνα με την
παρ. 3 του άρθρου 89 του ν. 4957/2022.
Ο ετήσιος αριθμός των εισακτέων στο ΕΠΜΣ ορίζεται
σε πενήντα (50) άτομα κατ’ έτος. Ο ακριβής αριθμός εισακτέων καθορίζεται κάθε χρόνο από την Συνέλευση
του Τμήματος. Σε περίπτωση ισοβαθμίας εισάγονται
επιπλέον και έως πέντε (5) ισοβαθμήσαντες υποψήφιοι.
Άρθρο 4
ΤΡΟΠΟΣ ΕΙΣΑΓΩΓΗΣ
Η επιλογή των φοιτητών γίνεται σύμφωνα με τον νόμο
4957/2022 και τις προβλέψεις του Κανονισμού Μεταπτυχιακών Σπουδών του Ε.Π.Μ.Σ.
Προς το τέλος του εαρινού εξαμήνου κάθε ακαδημαϊκού έτους με απόφαση της Συνέλευσης του Τμήματος
δημοσιεύεται και αναρτάται στις ιστοσελίδες των συνεργαζόμενων Τμημάτων Ιδρυμάτων προκήρυξη για
την εισαγωγή μεταπτυχιακών φοιτητών στο ΕΠΜΣ. Οι
σχετικές αιτήσεις μαζί με τα απαραίτητα δικαιολογητικά
κατατίθενται στη Γραμματεία του ΕΠΜΣ, σε προθεσμία
που ορίζεται κατά την προκήρυξη και μπορεί να παραταθεί με απόφαση της Συνέλευσης του Τμήματος.
Απαραίτητα δικαιολογητικά είναι:
- Αίτηση Συμμετοχής,
- Βιογραφικό σημείωμα,
- Αντίγραφο πτυχίου ή βεβαίωση περάτωσης σπουδών
και αναλυτική βαθμολογία,
- Άλλους τίτλους και δημοσιεύσεις - ερευνητικές εργασίες, εάν υπάρχουν,
- Αποδεικτικά επαγγελματικής ή ερευνητικής δραστηριότητας, εάν υπάρχουν,
- Φωτοτυπία δύο όψεων της αστυνομικής ταυτότητας,
- Δύο (2) συστατικές επιστολές.
Οποιοδήποτε άλλο στοιχείο είναι αποδεκτό και θα
ενισχύσει την υποψηφιότητά τους.
Οι φοιτητές από ιδρύματα της αλλοδαπής πρέπει να
προσκομίσουν πιστοποιητικό αντιστοιχίας και ισοτιμίας
από τον ΔΟΑΤΑΠ.
Με βάση τα συνολικά κριτήρια, η ΣΕ καταρτίζει τον
Πίνακα αξιολόγησης των φοιτητών και τον καταθέτει
προς έγκριση στην Συνέλευση του Τμήματος.
Οι επιτυχόντες θα πρέπει να εγγραφούν στη Γραμματεία του ΕΠΜΣ εντός 10 (δέκα) ημερών από την απόφαση
της Συνέλευσης.
Σε περίπτωση ισοβαθμίας εισάγονται έως πέντε (5)
ισοβαθμίσαντες υποψήφιοι.
Σε περίπτωση μη εγγραφής ενός ή περισσοτέρων φοιτητών, θα κληθούν, αν υπάρχουν, επιλαχόντες με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Άρθρο 5
ΔΙΑΡΚΕΙΑ ΦΟΙΤΗΣΗΣ
Η χρονική διάρκεια φοίτησης στο ΔΠΜΣ που οδηγεί στη
λήψη Μεταπτυχιακού Διπλώματος Σπουδών (ΜΔΣ) ορίζεται σε τρία (3) ακαδημαϊκά εξάμηνα, στα οποία περιλαμβά-
νεται και ο χρόνος εκπόνησης της διπλωματικής εργασίας.
Η χρονική διάρκεια για την απόκτηση του ΕΠΜΣ δεν
μπορεί να υπερβαίνει, για κάθε περίπτωση, το προβλεπόμενο από το ΕΠΜΣ διάστημα, προσαυξανόμενο κατά
5 ακόμη διδακτικά εξάμηνα. Πέραν αυτών των χρονικών
ορίων και σε εξαιρετικές περιπτώσεις, κατόπιν απόφασης
της Συνέλευσης του Τμήματος, ο μεταπτυχιακός/-ή φοιτητής/τρια θα έχει τη δυνατότητα παράτασης. Σε εξαιρε-
τικές περιπτώσεις είναι δυνατόν να χορηγείται, με απόφαση της Συνέλευσης του Τμήματος, άδεια αναστολής
της φοίτησης για χρονικό διάστημα που δεν επιτρέπεται
να υπερβαίνει τα δύο (2) συνεχόμενα εξάμηνα. Ο χρόνος
αναστολής φοίτησης δεν προσμετράτε στην ανώτατη διάρκεια φοίτησης. Μετά τη λήξη της αναστολής φοίτησης,
ο μεταπτυχιακός φοιτητής είναι υποχρεωμένος να παρακολουθήσει όλα τα μαθήματα, σεμινάρια, πρακτικές
ασκήσεις κ.λπ. στα οποία δεν έχει αξιολογηθεί επιτυχώς
πριν από την αναστολή φοίτησής του.
Άρθρο 6
ΠΡΟΓΡΑΜΜΑ ΣΠΟΥΔΩΝ
Για την απόκτηση ΕΠΜΣ απαιτούνται συνολικά ενενήντα (90) πιστωτικές μονάδες (ECTS). Κατά τη διάρκεια
των σπουδών, οι μεταπτυχιακοί φοιτητές υποχρεούνται
σε παρακολούθηση και επιτυχή εξέταση σε όλα τα μαθήματα των δύο πρώτων εξαμήνων (Α’ και Β) ανά κατεύθυν-
ση, καθώς και σε εκπόνηση της Μεταπτυχιακής Διπλωματικής Εργασίας στο Γ εξάμηνο σπουδών. Τα μαθήματα
δύναται να περιλαμβάνουν θεωρητική και εργαστηριακή
διδασκαλία. Τα μαθήματα οργανώνονται σε εξάμηνα/περιόδους, πραγματοποιούνται σε εβδομαδιαία βάση και
οι παραδόσεις των μαθημάτων δύναται να διεξαχθούν
στην ελληνική γλώσσα ή την αγγλική γλώσσα και το
περιεχόμενο των μαθημάτων δύναται να περιλαμβάνει
ελληνική και διεθνή βιβλιογραφία.
Το πρόγραμμα των μαθημάτων διαμορφώνεται ως
εξής:
α) Λειτουργία και διαχείριση ευφυών ηλεκτρικών δικτύων διανομής
1ο Εξάμηνο (Κοινό)
Τίτλος μαθήματος
Πιστωτικές μονάδες
(ECTS)
Υγεία και Ασφάλεια Εργασίας
7.5
Υποδομές ηλεκτρικών
δικτύων διανομής
7.5
Έλεγχος και αυτοματισμοί
ευφυών ηλεκτρικών δικτύων
διανομής
7.5
Αγορές ηλεκτρικής ενέργειας
και ρυθμιστικά θέματα
7.5
ΣΥΝΟΛΟ
30.0
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 700/31.01.2024
2ο Εξάμηνο
Τίτλος μαθήματος
Πιστωτικές μονάδες
(ECTS)
Λειτουργία και Ανθεκτικότητα
στα Έξυπνα ηλεκτρικά δίκτυα
7.5
Διαχείριση έργων Δικτύου
7.5
Σχεδιασμός και ανάπτυξη
ευφυών δικτύων διανομής με
διανεμημένους ενεργειακούς
πόρους
7.5
Τεχνολογίες Αποθήκευσης
Ενέργειας και Ηλεκτροκίνηση
7.5
ΣΥΝΟΛΟ
30.0
3ο Εξάμηνο
Τίτλος μαθήματος
Πιστωτικές μονάδες
(ECTS)
Μεταπτυχιακή Διπλωματική
Εργασία
30.0
ΣΥΝΟΛΟ
30.0
β) Ανάπτυξη ευφυών ηλεκτρικών δικτύων διανομής
1ο Εξάμηνο (Κοινό)
Τίτλος μαθήματος
Πιστωτικές μονάδες
(ECTS)
Υγεία και Ασφάλεια Εργασίας
7.5
Υποδομές ηλεκτρικών δικτύων
διανομής
7.5
Έλεγχος και αυτοματισμοί
ευφυών ηλεκτρικών δικτύων
διανομής
7.5
Αγορές ηλεκτρικής ενέργειας
και ρυθμιστικά θέματα
7.5
ΣΥΝΟΛΟ
30.0
2ο Εξάμηνο
Τίτλος μαθήματος
Πιστωτικές μονάδες
(ECTS)
Μελέτες και προσομοιώσεις
στα ευφυή ηλεκτρικά δίκτυα
7.5
Μικροδίκτυα ηλεκτρικής
ενέργειας και διαχείριση
ενέργειας αυτοπαραγωγών
7.5
Διαχείριση ζήτησης και
έξυπνοι καταναλωτές
7.5
Ειδικά θέματα ασφάλειας
υποδομών ευφυών δικτύων
ηλεκτρικής ενέργειας
7.5
ΣΥΝΟΛΟ
30.0
3ο Εξάμηνο
Τίτλος μαθήματος
Πιστωτικές μονάδες
(ECTS)
Μεταπτυχιακή
Διπλωματική Εργασία
30.0
ΣΥΝΟΛΟ
30.0
Οποιαδήποτε αλλαγή του προγράμματος σπουδών και
ανακατανομή των μαθημάτων στα εξάμηνα θα εγκρίνεται με απόφαση της Συντονιστικής Επιτροπής.
Άρθρο 7
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ
Το εκπαιδευτικό έργο κάθε ακαδημαϊκού έτους διαρθρώνεται σε δύο διαδοχικά εκπαιδευτικά εξάμηνα σπου-
δών, έκαστο εκ των οποίων περιλαμβάνει 13 εβδομάδες
διδασκαλίας και εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
Η παρακολούθηση των μαθημάτων/εργαστηρίων
κ.λπ. είναι υποχρεωτική. Σε περίπτωση κωλύματος διεξαγωγής μαθήματος προβλέπεται η αναπλήρωσή του. Η
ημερομηνία και η ώρα αναπλήρωσης αναρτώνται στην
ιστοσελίδα του ΕΠΜΣ.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να
παρακολουθήσουν στο πλαίσιο του ΕΠΜΣ πραγματοποιείται στο τέλος κάθε εξαμήνου με γραπτές ή
προφορικές εξετάσεις ή με εκπόνηση εργασιών καθ’
όλη τη διάρκεια του εξαμήνου. Ο τρόπος αξιολόγησης
ορίζεται από τον διδάσκοντα του κάθε μαθήματος. Η
βαθμολόγηση γίνεται στην κλίμακα 1-10. Η βαθμολογία των μαθημάτων κατατίθεται στη Γραμματεία του
ΕΠΜΣ εντός 20 ημερών από τη λήξη της εξεταστικής
περιόδου.
Για την απόκτηση ΕΠΜΣ κάθε μεταπτυχιακός φοιτητής
οφείλει να παρακολουθήσει και να εξεταστεί επιτυχώς
στο σύνολο των προσφερόμενων μαθημάτων του ΕΠΜΣ
και να εκπονήσει μεταπτυχιακή διπλωματική εργασία,
συγκεντρώνοντας έτσι ενενήντα (90) ECTS.
Στο Γ’ εξάμηνο του Προγράμματος προβλέπεται η εκπόνηση μεταπτυχιακής διπλωματικής εργασίας. Ο Διευ-
θυντής του ΕΠΜΣ, ύστερα από αίτηση του υποψηφίου
στην οποία αναγράφεται ο προτεινόμενος τίτλος της διπλωματικής εργασίας και ο προτεινόμενος επιβλέπων,
ορίζει τον επιβλέποντα αυτής και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο επιβλέπων.
Για τις προδιαγραφές συγγραφής της διπλωματικής
εργασίας εκδίδεται σχετικός βιβλιογραφικός οδηγός.
Για να εγκριθεί η εργασία, ο φοιτητής οφείλει να την
υποστηρίξει ενώπιον εξεταστικής επιτροπής. Οι μεταπτυχιακές διπλωματικές εργασίες, εφόσον εγκριθούν
από την εξεταστική επιτροπή, αναρτώνται υποχρεωτικά στα σχετικά αποθετήρια του Τμήματος εκτός αν
προβλέπεται διαφορετικά από τον φορέα χρηματοδότησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 700/31.01.2024
Άρθρο 8
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α’ κύκλου σπουδών, πλην του δικαιώματος παροχής
δωρεάν διδακτικών συγγραμμάτων από τον ΕΥΔΟΞΟ. Το
ΠΔΜ υποχρεούται να εξασφαλίσει στους φοιτητές με
αναπηρία ή/και ειδικές ανάγκες προσβασιμότητα στα
προτεινόμενα συγγράμματα και τη διδασκαλία.
2. Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια ερευνητικών
ομάδων, συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό
αντικείμενο συναφές με αυτό του ΕΠΜΣ, διαλέξεις ή
άλλες επιστημονικές εκδηλώσεις του ΕΠΜΣ κ.ά.
Άρθρο 9
ΥΠΟΔΟΜΗ ΕΠΜΣ
1. Για την εύρυθμη λειτουργία του ΕΠΜΣ θα διατεθούν
αίθουσες διδασκαλίας και σεμιναρίων, εξοπλισμένες με
οπτικοακουστικά μέσα και εργαστήρια του Τμήματος
Ηλεκτρολόγων Μηχανικών και Μηχανικών Υπολογιστών
του Πανεπιστημίου Δυτικής Μακεδονίας, αλλά και των
σχολών του ΔΕΔΔΗΕ.
2. Η διοικητική και τεχνική υποστήριξη του ΕΠΜΣ ορίζεται από τη Συντονιστική Επιτροπή του ΕΠΜΣ.
3. Η χρηματοδότηση του ΕΠΜΣ προέρχεται από το
ΔΕΔΔΗΕ.
4. Κατά τη λήξη της θητείας της ΣΕ, με ευθύνη του
απερχόμενου Διευθυντή, συντάσσεται αναλυτικός απολογισμός του ερευνητικού και εκπαιδευτικού έργου και
των λοιπών δραστηριοτήτων του ΕΠΜΣ, ο οποίος κατατίθεται στη Συνέλευση του Τμήματος.
Άρθρο 10
ΑΝΑΘΕΣΗ ΔΙΔΑΣΚΑΛΙΑΣ/
ΔΙΔΑΣΚΟΝΤΕΣ ΣΤΟ ΔΠΜΣ
Στο ΕΠΜΣ ανατίθεται διδακτικό έργο με απόφαση της
Συνέλευσης του Τμήματος, κατόπιν εισήγησης της Συντονιστικής Επιτροπής του Π.Μ.Σ., εφόσον υφίσταται,
άλλως του Διευθυντή του Π.Μ.Σ., σε:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
Ηλεκτρολόγων Μηχανικών και Μηχανικών Υπολογιστών
του Πανεπιστημίου Δυτικής Μακεδονίας ή άλλων Τμημάτων του ίδιου ή άλλου Ανώτατου Εκπαιδευτικού Ιδρύ-
ματος (Α.Ε.Ι.),
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΕΠΜΣ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος, υπό την επίβλεψη του
υπεύθυνου Καθηγητή του μαθήματος.
Άρθρο 11
ΈΣΟΔΑ - ΟΙΚΟΝΟΜΙΚΗ ΔΙΑΧΕΙΡΙΣΗ Ε.Π.Μ.Σ.
Πηγές χρηματοδότησης Ε.Π.Μ.Σ.
- Το ποσό που προβλέπεται ετησίως από τη σύμβαση του ΔΕΔΔΗΕ για τους 50 ΜΦ, όπως ορίζεται από τη
σύμβαση.
- Τέλη φοίτησης των ΜΦ που δεν καλύπτονται από
τη σύμβαση του ΔΕΔΔΗΕ και ανέρχονται σε 5.500,00 €
ανά άτομο.
- Δωρεές, παροχές, κληροδοτήματα και κάθε είδους
χορηγίες φορέων του δημόσιου τομέα, ή του ιδιωτικού
τομέα.
- Πόροι από ερευνητικά προγράμματα.
- Πόροι από προγράμματα της Ευρωπαϊκής Ένωσης ή
άλλων διεθνών οργανισμών.
- Άλλες διαφανείς χρηματικές εισροές.
Άρθρο 12
ΡΥΘΜΙΣΗ ΑΛΛΩΝ ΘΕΜΑΤΩΝ
Για κάθε άλλο θέμα σχετικά με την οργάνωση και λειτουργία του ΕΠΜΣ που δεν περιλαμβάνεται στα ανωτέ-
ρω αποφασίζει η Συνέλευση του Τμήματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 23 Ιανουαρίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 700/31.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200700.pdf | Tokens: 31989]